พูดถึงเกาะพะงัน ทุกคนคงนึกถึงปาร์ตี้ในคืนพระจันทร์เต็มดวงอย่าง Full Moon Party ใช่ไหมล่ะค่ะ แต่วันนี้ ทีมงาน Wongnai จะพาเพื่อน ๆ ไปกินอิ่มนอนหลับแบบสุดชิลล์ อีกหนึ่งอารมณ์บนเกาะพะงัน ที่ “Coral Restaurant & Bar” เกาะพะงัน แต่ก่อนที่จะไปฟินกันเมนูอาหารเด็ด ๆ ให้อิ่มท้อง เราขอพาไปชมบรรยากาศดี ๆ ของ Bungalows ที่เราจะฝากท้องกันในทริปนี้ เตรียมพุงให้พร้อมแล้วตามมาเลยค่ะ

“Coral Restaurant & Bar” เกาะพะงัน ที่นี่เป็นบังกะโลและร้านอาหารติดชายหาดเลยค่ะ ตกแต่งแบบสบาย ๆ โปร่งโล่งรับลมทะเลได้แบบเต็มทีเลย โซนของร้านอาหารมีโต๊ะให้เลือกนั่งแบบทั้ง Indoor และ Outdoor ค่ะ ทานอาหารไปพร้อมกับเสียงคลื่นซัดชายฝั่ง อะไรจะฟินขนาดนี้

Menu
- เปิดเมนูแรกแบบไทย ๆ ด้วยเมนู “ผัดไทยห่อไข่” (ราคา 80 บาท) เป็นอาหารไทยที่ได้รับความนิยมจากนักท่องเที่ยวเป็นอย่างมาก แบบว่ามาเมืองไทยต้องได้ลองกินผัดไทยประมาณนั้น ซอสที่ใช้ผัดกับเส้นเป็นสูตรพิเศษของร้านค่ะ เคี่ยวซอสกันวันต่อวันเพราะใช้กะทิสดเป็นส่วนผสมหลัก เซฟแอบกระซิบกับทีมงานด้วยว่ารสชาติแบบนี้หาทานได้ที่นี่ที่เดียวเลยนะคะ ได้ชิมคำแรกก็สัมผัสได้ถึงความนุ่มละมุน ถึงกะทิแบบหวานมันสุด ๆ ไปเลยยยยยยย

- ตามมาติด ๆ ด้วยเมนูดับความหวานมันของกะทิ อย่างเมนู “แกงส้มชะอมกุ้ง” (ราคา 100 บาท) เมนูที่ดูเหมือนจะธรรมดาแต่ไม่ธรรมดา เพราะที่นี่ใช้เครื่องแกงที่ทางร้านตำเอง มีความกลมกล่อมและไม่เผ็ดมาก ชาวต่างชาติทานได้สบายเลย ความพิเศษอีกอย่างของเมนูนี้อยู่ที่ไข่เจียวค่ะ ที่หอมกรอบ ผสมกับน้ำแกงส้มแล้วฟินสุด ๆ ค่ะ แถมชะอมก็เก็บจากสวนที่ปลูกเองอีกด้วย ดี๊ดี

- ต่อกันด้วยเมนูยอดฮิต อย่างเมนู “BBQ Pork Ribs” (ราคา 80 บาท) ที่ทางร้านใช้ซี่โครงหมูส่วนที่อ่อนที่สุดหมักกับเครื่องเทศอย่างดีเพื่อให้สามารถทานส่วนที่เป็นกระดูกอ่อนได้ง่ายขึ้นค่ะ โดยเซฟของที่นี่จะใช้เทคนิคทำด้วยการนำเอาซี่โครงหมูไปต้มก่อนและนำไปย่างอีกครั้งเพื่อเป็นการดับกลิ่นค่ะ

- มากันที่อาหารอิตาเลียนสุดคลาสสิกกับเมนู “Parmigiana Chicken” (ราคา 100 - 200 บาท) ที่ใช้เนื้อส่วนหน้าอกไก่ หมักกับเครื่องปรุง 1 ชั่วโมง จากนั้นนำไปคลุกเกล็ดขนมปังแล้วทอดจนกรอบนอกนุ่มใน ตัวซอสที่ราดบนชิ้นอกไก่ มีส่วนประกอบของแฮมกับ Parmesan Cheese เข้มข้น ทานพร้อมกับอกไก่ทอดแล้วเข้ากันสุด ๆ เป็นความฟินระดับอินเตอร์ที่ควรค่าแก่การลิ้มลองจริง ๆ ค่ะ

- ปิดท้ายแบบจัดหนักด้วยเมนู “Pizza Hawaiian” (ราคา 120 บาท) พิซซ่าโฮมเมดแป้งบางที่ทางร้านนวดแป้งกันสด ๆ ถาดต่อถาดค่ะ ด้วยความพิเศษของแป้งที่นี่ ถึงพิซซ่าจะเย็นแล้วก็ยังกรอบอยู่ค่ะ หน้าพิซซ่าอัดเครื่องแน่นมาก แถมชีสเยิ้มแบบถูกใจคนรักชีสแน่นอนค่ะ สายชีสต้องโดนนนนนนน

ร้านอาหารของ “Coral Restaurant & Bar” เปิดทุกวัน เวลา 08.00 - ครัวปิด 4 ทุ่มค่ะ แต่ส่วนของบาร์เปิดยาว ๆ แบบเอาใจสายดริ้งก์เลยค่ะ ในส่วนของห้องพักที่ “Coral Bungalows” ในช่วง Full Moon Party ราคาอยู่ที่ 900 - 1,900 บาท และที่สำคัญต้องจองล่วงหน้าอย่างน้อย 1 เดือน นะคะ ไม่งั้นห้องพักเต็มแน่นอนค่ะ และถ้าไม่ใช่ช่วงของ Full Moon Party ราคาจะอยู่ที่ 300 - 500 บาทเท่านั้นค่ะ

ทริปนี้บอกเลยว่าคุ้มจริง ๆ ค่ะ ทีมงาน Wongnai ฟินกันจนไม่อยากกับออฟฟิตกันเลย อุ้ยย !! ถ้าใครที่กำลังมองหาที่พักผ่อนชิลล์ ๆ แบบเที่ยวกินครบที่เดียวจบ บวกงบไม่เยอะ “Coral Restaurant & Bar” เกาะพะงัน เหมาะกับคุณสุด ๆ เลยยยยย
